APSTIPRINĀTS

ar Ādažu novada pašvaldības domes

2021. gada 22. decembra

sēdes lēmumu (protokols Nr.22 § 8)

*Grozīts ar Ādažu novada pašvaldības 24.08.2022. nolikumu Nr. 27*

NOLIKUMS

Carnikavā, Ādažu novadā

|  |  |
| --- | --- |
| 2021. gada 22. decembrī | **Nr. 23** |

**Carnikavas pamatskolas nolikums**

*Izdots saskaņā ar Izglītības likuma 22. panta pirmo un otro daļu, un Vispārējās izglītības likuma 8. un 9. pantu*

**I. Vispārīgie jautājumi**

1. Carnikavas pamatskola (turpmāk – CPS) ir Ādažu novada pašvaldības (turpmāk – dibinātājs) dibināta vispārējās izglītības iestāde.
2. CPS darbības pamatvirziens ir izglītojoša un audzinoša darbība.
3. CPS darbības mērķis ir veidot izglītības vidi, organizēt un īstenot mācību un audzināšanas procesu, lai nodrošinātu valsts pamatizglītības standartā un izglītojamo audzināšanas vadlīnijās noteikto mērķu sasniegšanu.
4. CPS darbības tiesiskais pamats ir Izglītības likums, Vispārējās izglītības likums, citi Latvijas Republikā spēkā esošie normatīvie akti un dibinātāja izdotie tiesību akti CPS kompetences jomās, kā arī šis nolikums.
5. CPS ir noteikta parauga veidlapa un apaļais zīmogs ar uzrakstu “Carnikavas pamatskola” un pašvaldības ģerboņa attēlu.
6. CPS juridiskā adrese ir Nākotnes iela 1, Carnikava, Carnikavas pagasts, Ādažu novads, LV-2163.
7. CPS izglītības programmu īstenošanas vietas adrese ir Nākotnes iela 1, Carnikava, Carnikavas pagasts, Ādažu novads, LV-2163.

*(Grozīts ar Ādažu novada pašvaldības 24.08.2022. nolikumu Nr. 27)*

1. CPS izstrādā savu nolikumu, ko apstiprina pašvaldības dome. Grozījumus nolikumā var izdarīt pēc domes, CPS direktora, CPS padomes vai pedagoģiskās padomes priekšlikuma. Grozījumus nolikumā apstiprina pašvaldības dome.
2. Šo nolikumu un grozījumus nolikumā CPS aktualizē Valsts izglītības informācijas sistēmā normatīvajos aktos noteiktajā kārtībā.
3. Pašvaldība reorganizē vai likvidē CPS normatīvajos aktos noteiktajā kārtībā, ne vēlāk kā sešus mēnešus iepriekš (objektīvu apstākļu dēļ – ne vēlāk kā trīs mēnešus iepriekš) paziņojot par to Ministru kabineta noteiktajai institūcijai, kas kārto Izglītības iestāžu reģistru, kā arī citām institūcijām un personām.

**II. CPS uzdevumi**

1. Īstenot izglītības programmas, veikt mācību un audzināšanas darbu, izvēlēties izglītošanas darba metodes un formas.
2. Nodrošināt izglītojamo ar iespējām apgūt zināšanas un prasmes, kas ir nepiecie­šamas personiskai izaugsmei un attīstībai, pilsoniskai līdzdalībai, nodarbinātībai, sociālajai integrācijai un izglītības turpināšanai.
3. Izkopt izglītojamā prasmi patstāvīgi mācīties un pilnveidoties, nodrošinot izglītojamo karjeras vadības prasmju apguvi un attīstīšanu, kas ietver savu interešu, spēju un iespēju apzināšanos tālākās izglītības un profesionālās karjeras virziena izvēlei, vienlaikus motivējot mūžizglītībai.
4. Veicināt izglītojamā pilnveidošanos par garīgi, emocionāli un fiziski attīstītu personību un izkopt veselīga dzīvesveida paradumus.
5. Sekmēt izglītojamā sociāli aktīvu un atbildīgu attieksmi pret sevi, ģimeni, sabiedrību, vidi un valsti, saglabājot un attīstot savu valodu, etnisko un kultūras savdabību. Pilnveidot izpratni par Latvijas Republikas Satversmē un citos tiesību aktos ietvertajiem cilvēktiesību pamat­principiem un audzināt krietnus, godprātīgus, atbildīgus cilvēkus – Latvijas patriotus.
6. Sadarboties ar izglītojamā vecākiem vai personu, kas realizē aizgādību (turpmāk – *vecāki*), lai nodrošinātu izglītības ieguvi.
7. Nodrošināt izglītības programmas īstenošanā un izglītības satura apguvē nepieciešamos mācību līdzekļus, tai skaitā elektroniskajā vidē.
8. Racionāli un efektīvi izmantot izglītībai atvēlētos finanšu resursus.
9. Izpildīt un iesniegt oficiālās statistikas veidlapu (atbilstoši normatīvajos aktos par oficiālās statistikas veidlapu paraugiem izglītības jomā noteiktajam), aktualizēt Izglītības iestāžu reģistrā norādāmo informāciju atbilstoši Ministru kabineta noteikumiem par Valsts izglītības informācijas sistēmas saturu, uzturēšanas un aktualizācijas kārtību, kā arī nodrošināt pašnovērtējuma ziņojuma aktualizāciju un tā pieejamību iestādes vai dibinātāja tīmekļvietnē.
10. Veikt dokumentu un arhīvu pārvaldību normatīvajos aktos noteiktajā kārtībā, t.sk. arī fizisko personu datu apstrādi.
11. Nodrošināt izglītības jomu reglamentējošajos normatīvajos aktos noteikto mērķu sasniegšanu, vienlaikus nodrošinot izglītojamo tiesību un interešu ievērošanu un aizsardzību.
12. Pildīt citus normatīvajos aktos CPS noteiktos uzdevumus.

**III. Izglītības programmas**

1. CPS īsteno vispārējās pamatizglītības programmu un speciālās pamatizglītības programmu skolēniem ar mācīšanās traucējumiem*.*
2. CPS var īstenot interešu izglītības un citas izglītības programmas atbilstoši ārējos normatīvajos aktos un pašvaldības domes noteiktajā kārtībā.

**IV. Izglītības procesa organizācija**

1. Izglītības procesa organizāciju CPS nosaka Izglītības likums, Vispārējās izglītības likums, citi ārējie normatīvie akti, šis nolikums, iestādes Darba kārtības noteikumi, Iekšējās kārtības noteikumi un citi iestādes iekšējie normatīvie akti, kā arī citi CPS vadītāja (turpmāk – CPS direktors) izdotie tiesību akti un lēmumi.
2. Izglītojamo uzņemšana, pārcelšana nākamajā klasē un atskaitīšana no CPS pamatizglītības programmās notiek Ministru kabineta noteiktajā kārtībā.
3. Mācību ilgumu, īstenojot pamatizglītības programmas, nosaka Vispārējās izglītības likums. Mācību gada sākuma un beigu datumu, kā arī izglītojamo brīvdienas nosaka Ministru kabinets. Mācību darba organizācijas pamatforma ir mācību stunda. CPS direktors ir tiesīgs noteikt citas mācību organizācijas formas un to ilgumu, nepārsniedzot Vispārējās izglītības likumā noteikto mācību stundu slodzi nedēļā un mācību stundu skaitu dienā. Mācību stundu slodzes sadalījumu pa dienām atspoguļo mācību priekšmetu vai kursu un stundu plāns ar kopējo mācību stundu skaitu mācību priekšmetā vai kursā.
4. CPS patstāvīgi izstrādā izglītojamo mācību sasniegumu vērtēšanas kārtību, ievērojot valsts izglītības standartā minētos vērtēšanas pamatprincipus.
5. CPS ir pagarinātās dienas grupas, kuras darbojas saskaņā ar CPS izstrādātajiem iekšējiem normatīvajiem aktiem.
6. CPS, saskaņojot ar pašvaldības domi, ir tiesības izstrādāt projektus, piedalīties projektu konkursos un tādos trešo personu projektos, kuri veicina iestādes mērķu, pamatvirzienu un uzdevumu realizēšanu CPS apstiprinātā budžeta ietvaros, kā arī slēgt līgumus par šo projektu īstenošanu.

**V. Izglītojamo tiesības un pienākumi**

1. Izglītojamo tiesības un pienākumi ir noteikti ārējos un iekšējos normatīvajos aktos.
2. Izglītojamais ir atbildīgs par savu rīcību CPS atbilstoši normatīvajos aktos noteiktajam.
3. CPS nodrošina izglītojamo tiesību ievērošanu, tostarp sadarbojoties ar citām institūcijām bērnu tiesību aizsardzības jomā.

**VI. Darba organizācija, darbinieku tiesības un pienākumi**

1. CPS vada direktors, kura pienākumi un tiesības noteiktas normatīvajos aktos, ko precizē darba līgums un amata apraksts. CPS direktoru ieceļ amatā un atbrīvo no tā pašvaldības dome. CPS direktors ir tieši pakļauts pašvaldības izpilddirektoram. CPS direktors ir tiesīgs uzdot pedagogiem un citiem darbiniekiem konkrētu uzdevumu veikšanu.
2. CPS pedagogus un citus darbiniekus darbā pieņem un atbrīvo CPS direktors normatīvajos aktos noteiktā kārtībā. Viņu tiesības un pienākumi ir noteikti normatīvajos aktos, ko precizē darba līgums un amata apraksts.
3. CPS rīkojas ar tās lietošanā un uzskaitē esošu pašvaldības īpašumu un finanšu līdzekļiem pašvaldības domes un ārējos normatīvajos aktos noteiktajā kārtībā.
4. CPS patstāvīgi organizē personālvadību un pārstāv pašvaldību darba tiesiskajās attiecībās ar CPS darbiniekiem.
5. CPS finansēšanas avotus veido pašvaldības budžeta līdzekļi, izglītojamo vecāku līdzfinansējums, ziedojumi un dāvinājumi, arī projektu finansējums. CPS budžeta plānošanas un finanšu līdzekļu izmantošanas kārtību nosaka ārējie normatīvie akti un pašvaldības dome. CPS finanšu aprite notiek pašvaldības centralizētai finanšu līdzekļu uzskaitei paredzētajos norēķinu kontos kredītiestādēs.
6. CPS direktors ir tiesīgs pašvaldības noteiktajā kārtībā slēgt ar privātpersonām līgumus par CPS nepieciešamo darbu veikšanu un pakalpojumiem, ciktāl to nav noteikusi pašvaldības dome. CPS ēkas, telpu un teritorijas apsaimniekošanas kārtību nosaka pašvaldība.

**VII. CPS padome**

1. CPS direktors izveido konsultatīvu CPS padomi sabiedrības, pašvaldības un vecāku sadarbības nodrošināšanai. Padomes reglamentu saskaņo CPS direktors. Padomes sastāvā piedalās izglītojamo vecāku pārstāvji, pedagogu pārstāvji, izglītojamo pārstāvji, kā arī tajā var iekļaut CPS direktoru un pašvaldības pārstāvi.
2. Pedagoģisko darbinieku pārstāvjus padomē ievēlē CPS pedagoģiskā padome. Vecāku pārstāvjus padomē ievēlē vecāku sapulce. Pašvaldības pārstāvi padomē ievēlē pašvaldības domes Izglītības, kultūras, sporta un sociālā komiteja. Padomes vadītāju ievēlē no vecāku vidus. Visi balsojumi ir atklāti.
3. CPS padomes darbību organizē saskaņā ar Izglītības likumu un padomes reglamentu.

**VIII. CPS pedagoģiskā padome**

1. CPS pedagoģisko padomi izveido un vada CPS direktors dažādu ar mācību un audzināšanas darbību saistītu jautājumu risināšanai. Pedagoģiskās padomes izveidošanas kārtību, darbību un kompetenci nosaka Vispārējās izglītības likums un citi normatīvie akti.
2. CPS pedagoģiskās padomes sastāvā ir visi CPS strādājošie pedagogi. Pedagoģisko padomi sasauc ne retāk kā reizi pusgadā un tās sēdes protokolē.
3. Izglītības programmās noteikto prasību īstenošanas kvalitātes nodrošināšanai, mācību priekšmetu pedagogi tiek apvienoti metodiskajās katedrās. Metodiskās katedras darbojas saskaņā ar šo nolikumu un iestādes iekšējiem normatīvajiem aktiem, to darbu koordinē CPS direktors, CPS direktora vietnieki vai izglītības metodiķi.

**IX. Iekšējo normatīvo aktu pieņemšanas un apstrīdēšanas kārtība**

1. CPS patstāvīgi izstrādā un izdod iekšējos normatīvos aktus saskaņā ar ārējiem normatīvajiem aktiem un dibinātāja noteiktā kārtībā.
2. CPS izdotu administratīvo aktu vai faktisko rīcību privātpersona var apstrīdēt, iesniedzot iesniegumu pašvaldības Administratīvo aktu strīdu komisijai, Gaujas iela 33A, Ādaži, Ādažu pagasts, Ādažu novads, LV-2164, e-pasts [dome@adazi.lv](mailto:dome@adazi.lv)

**X. Noslēguma jautājumi**

1. Šis nolikums stājas spēkā nākamajā dienā pēc tā apstiprināšanas.
2. Atzīt par spēku zaudējušu Carnikavas novada domes 2018. gada 20. jūnija nolikumu Nr. INA/2018/23 “Carnikavas pamatskolas nolikums”.

Carnikavas pamatskolas direktors R. Pauls